Rīgā

Datums skatāms laika zīmogā Nr. TA-1220/3609

Uz 25.05.2021. Nr. 142.9/6-44-13/21

Saeimas Aizsardzības, iekšlietu un

korupcijas novēršanas komisijai

Par sporta treniņu norisi iekštelpās

Valsts kancelejā ir saņemta Saeimas Aizsardzības, iekšlietu un korupcijas novēršanas komisijas (turpmāk – komisija) 2021. gada 25. maija vēstule   
Nr. 142.9/6-44-13/21, kurā Ministru kabinets tiek lūgts risināt jautājumu par sporta klubu darbības atsākšanu un ieviest ar sabiedrības interesēm sabalansētu, epidemioloģiski drošu sportošanas risinājumu iekštelpās, nosakot sporta klubu darbības nosacījumus un atļaujot individuālus treniņus un grupu nodarbības iekštelpās.

Izvērtējot jautājumus saistībā ar komisijas 2021. gada 19. maija sēdē izskatīto Latvijas pilsoņu kolektīvo iesniegumu "Gribam sportot tagad" (turpmāk – iesniegums), vēlamies uzsvērt, ka viens no būtiskākajiem uzdevumiem ir cilvēku veselības un dzīvības saglabāšana – īpaši Covid-19 pandēmijas laikā. Līdz ar to, pieņemot lēmumu par piesardzības vai drošības pasākumu mazināšanu, ir jāsabalansē visi iespējamie riski.

Informējam, ka ir stājušies spēkā pirmie atvieglojumi dažādām personu grupām, piemēram, personām, kuras ir vakcinētas pret Covid-19 vai pēdējā pusgada laikā atveseļojušās pēc Covid-19 pārslimošanas, kā arī personām, kuras var uzrādīt negatīva Covid-19 testa rezultātus[[1]](#footnote-1).

Atbildot uz iesniegumā izteikto viedokli par iespēju sporta klubos norisināties individuālajiem treniņiem un grupu nodarbībām, norādām, ka Ministru kabinets 2021. gada 10. jūnija sēdē izskatīja grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – MK noteikumi), tai skaitā jautājumā par tiesisko regulējumu sporta treniņa (nodarbības) norisei iekštelpās un sacensību norisei ārtelpās, kas stājušies spēkā 2021. gada 15. jūnijā.

Atbilstoši MK noteikumiem (32.718.2. apakšpunkts) personām ar sadarbspējīgu vakcinācijas vai pārslimošanas sertifikātu ir atļauts apmeklēt sporta treniņus (nodarbības) iekštelpās – gan individuāli, gan grupā. Turklāt šajā gadījumā MK noteikumi neparedz papildu epidemioloģiskās drošības pasākumus ar nosacījumu, ka treniņa organizators vai saimnieciskā pakalpojuma sniedzējs nodrošina MK noteikumu 38.31 punktā noteiktos kontroles pasākumus, kā arī personāls atbilst MK noteikumu 38.27 punkta ievaddaļā minētajām prasībām (t. i., arī personālam ir sadarbspējīgs vakcinācijas vai pārslimošanas sertifikāts). Līdz ar to minētajām personām jau patlaban ir pieejams plašs pakalpojumu klāsts un noteiktie epidemioloģiskās drošības nosacījumu atvieglojumi ir attaisnojami, jo šīs personas nevar inficēt apkārtējos.

Līdztekus šai grupai atvieglojumi noteikti arī personām ar sadarbspējīgu testēšanas sertifikātu (persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai sešu stundu laikā veiktais   
SARS-CoV-2 antigēna tests ir negatīvs), atļaujot tām apmeklēt sporta treniņus (nodarbības) iekštelpās – gan individuāli, gan grupā, nosakot to organizēšanai ievērojamos epidemioloģiskās drošības pasākumus: ierobežots pasākumu ilgums, lielāka platība uz cilvēku pasākumos, tai skaitā sporta nodarbībās u. c. Treniņa organizatoram pie ieejas jānodrošina kontrole, lai identificētu klātesošo personu atbilstību MK noteikumu 38.34 punkta ievaddaļā minētajām prasībām un nepieļautu, ka pasākuma norises vai pakalpojuma sniegšanas vietā telpās vai teritorijā atrodas personas, kas šīm prasībām neatbilst.

Informējam, ka spēkā esošo ierobežojumu pārskatīšana ir cieši saistīta ne tikai ar 14 dienu kumulatīvo rādītāju un saslimstības mazināšanos, bet arī pasākumu pārskatīšanas cikliskumu, kas paredz divu nedēļu saslimstības rādītāju monitorēšanu, noteikti ņemot vērā arī vakcinācijas kopējo aptveri. Savukārt strauja drošības prasību un ierobežojumu mīkstināšana nevakcinētajiem patlaban vēl ir pāragra, jo rada ļoti lielus saslimstības riskus un var veicināt Covid-19 infekcijas izplatības pieaugumu.

Vēlamies norādīt – lai nodrošinātu pakalpojumu pieejamību plašai sabiedrībai arī turpmāk, tai skaitā situācijās, kad atjaunojas Covid-19 izplatības draudi, ir jāveicina vakcinācija pret Covid-19, panākot kolektīvo imunitāti.

Pielikumā: Ministru kabineta 2021. gada 22. jūnija sēdes protokola   
Nr.            . § izraksts.

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu

1. MK 09.06.2020. noteikumi Nr. 360 "Epidemioloģiskās drošības pasākumi Covid-19 infekcijas izplatības ierobežošanai"; 38.27 5. apakšpunkts (pulcēšanās), 32.7 18.4., 32.7 18.4.2., 38.27 2. apakšpunkts (sporta treniņi), 38.27 6. apakšpunkts (rutīnas skrīninga izņēmumi), 38.31, 38.34 punkts (publiski pasākumi), XI nodaļa (izolācija, mājas karantīna un pašizolācija). Pieejams: [*https://likumi.lv/ta/id/315304#p38.27*](https://likumi.lv/ta/id/315304#p38.27) [↑](#footnote-ref-1)